
4c-2/101


BIROUL PERMANENT 

AL 

CAMEREI DEPUTAȚILOR


Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.171/2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative, trimis spre examinare pe fond, în procedură de urgență, Comisiei pentru industrii și servicii, Comisiei pentru administrație publică și amenajarea teritoriului și Comisiei pentru buget, finanțe și bănci, cu adresa nr.P.L.x.55/2023 din 13 februarie 2023.

Prin obiectul de reglementare și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

	PREŞEDINTE,


	PREŞEDINTE,


	PREȘEDINTE,

	Sándor Bende
	Simona Bucura-Oprescu

	Bogdan-Iulian Huțucă

R A P O R T   C O M U N
asupra proiectului de Lege privind aprobarea Ordonanţei de urgenţă a Guvernului nr.171/2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative


În conformitate cu prevederile art.95 și ale art.117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii, Comisia pentru administrație publică și amenajarea teritoriului și Comisia pentru buget, finanțe și bănci au fost sesizate spre dezbatere în fond, în procedură de urgență, cu proiectul de Lege privind aprobarea Ordonanţei de urgenţă a Guvernului nr.171/2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative, transmis cu adresa nr.P.L.x. 55/2023 din 13 februarie 2023.



Consiliul Legislativ, cu avizul nr.1342/07.12.2022, avizează favorabil proiectul de ordonanță de urgență cu observații și propuneri preluate de inițiator.


Senatul, în calitate de primă Cameră sesizată, a adoptat proiectul de lege în ședința din 8 februarie 2023.



Comisia juridică, de disciplină și imunități, Comisia pentru mediu și echilibru ecologic, Comisia pentru agricultură, silvicultură, industrie alimentară și servicii specifice și Comisia pentru politică economică, reformă și privatizare, cu avizele nr.4c-13/107/2023 din 6 martie 2023, nr.4c-8/135 din 09 martie 2023, nr.4c-5/242 din 29 martie 2023, respectiv nr.4c-1/56/2023 din 24 aprilie 2023, au avizat favorabil proiectul de lege.
Ordonanța de urgență suspusă adoptării are ca obiect de reglementare crearea cadrului metodologic de obținere a acordurilor/avizelor/certificatelor de către beneficiarii de fonduri externe nerambursabile pentru proiecte de infrastructură de interes public, care au încheiate contracte de finanțare în condițiile legii. Potrivit proiectului, se definește termenul de infrastructură de interes public ca fiind acele categorii de investiţii care sunt proprietatea statului sau, după caz, a unităților administrativ teritoriale și sunt finanțate din fonduri externe nerambursabile. În această categorie se încadrează și proiectele aflate în faza anterioară acordării finanțării, respectiv în faza de pregătire și care, pentru a fi aprobate la finanțare, trebuie să prezinte acorduri/avize/certificate de natura celor ce fac obiectul actului normativ.

În conformitate cu prevederile art.62 și ale art.64 din Regulamentul Camerei Deputaților, republicat, cu modificările și completările ulterioare, membrii Comisiei pentru administrație publică și amenajarea teritoriului au examinat proiectul de lege în ședința din data de 24 aprilie 2023, membrii Comisiei pentru buget, finanțe și bănci au examinat proiectul de lege în ședința din data de 23 mai 2023, iar membrii Comisiei pentru industrii și servicii au examinat proiectul de lege în ședința din data 13 iunie 2023.

La lucrările Comisei pentru administrație publică și amenajarea teritoriului a participat, în calitate de invitat, din partea Ministerului Investițiilor și Proiectelor Europene doamna Andreea Anamaria Naggar – secretar de stat, la lucrările Comisiei pentru buget, finanțe și bănci a participat, în calitate de invitat, din partea Ministerului Investițiilor și Proiectelor Europene doamna Andreea Anamaria Naggar – secretar de stat, iar la lucrările Comisiei pentru industrii și servicii a participat, în calitate de invitat, din partea Ministerului Investițiilor și Proiectelor Europene doamna Andreea Anamaria Naggar – secretar de stat.
La lucrările celor trei comisii au fost prezenți deputați conform listelor de prezență.
În urma dezbaterilor și a opiniilor exprimate, membrii celor trei comisii au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanţei de urgenţă a Guvernului nr.171/2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative în forma adoptată de Senat.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
	PREŞEDINTE,


	PREŞEDINTE,


	PREȘEDINTE,

	Sándor Bende
	Simona Bucura-Oprescu
	Bogdan-Iulian Huțucă


	SECRETAR,


	SECRETAR,

	SECRETAR,

	Denisa-Elena Neagu
	Radu-Marcel Tuhuț
	Iulius Marian Firczak


	Consilier parlamentar, Isabela-Patricia Robe

	        Șef serviciu, Cristian Bitea 
        Consilier parlamentar, Elena Hrincescu
	   Șef serviciu, Giorgiana Ene

Consilier parlamentar, Laura-Elena Gheorghe

